Nordjyllands Politi har forladt Bredgade 75 i Løgstør, hvor der natten til tirsdag udbrød brand i ejendommens øverste etage. Ved branden omkom en fireårig dreng og en 40-årig kvinde, der begge er fra Congo. Drengen indebrændte mens kvinden brækkede halsen ved et fald fra et vindue. - Vi er igang med vidneafhøringer, og det vil vi også være, de næste dage. Der er jo mange, vi skal stille nogle spørgsmål, siger efterforskningsleder og vicepolitikommissær Henrik Staal. - Vi kan ikke komme ind og undersøge brandårsagen før brandstedet er helt nedkølet, og det er det først imorgen, siger Henrik Staal. - Indtil da bevogter hjemmeværnet stedet, og jeg tror også beredskabet er der for at efterslukke og undersøge stedet med termiske kameraer, fortsætter efterforskninglederen.

Referat:
Politiets teknikere kan ikke undersøge brandårsagen til Løgstør-brand før ejendommen er afkølet.